Dan Petrescu şi-a reziliat contractul cu CFR Cluj. Anunţul făcut de campioana României.
CFR Cluj a anunţat despărţirea de antrenorul român. Dan Petrescu a câştigat două titluri în perioada 2019-2020. A fost al doilea mandat pe banca ardelenilor.
Dan Petrescu nu mai este antrenorul celor de la CFR Cluj, campioana ultimelor sezoane din Liga 1. Anunţul a fost făcut de club prin intermediul reţelelor de socializare."În cursul zilei de astăzi, clubul CFR 1907 Cluj și Dan Petrescu au ajuns la un acord privind rezilierea amiabilă a contractului. Dorim să îi mulțumim pentru toate perfomanțele realizate împreună în acești trei ani. Mulțumim, Dan Petrescu și multă baftă mai departe în carieră!", a fost anunţul făcut de club.Acesta era al doilea mandat al lui Dan Petrescu la CFR Cluj. A revenit la gruparea din Gruia în martie 2019 şi a reuşit să câştige două titluri în Liga 1. Fostul internaţional român o mai antrenase pe CFR în perioada 2017-2018.